
	PATVIRTINTA

	Šakių rajono savivaldybės administracijos 

direktoriaus

	2015 m. spalio 20 d. įsakymu Nr.AT-1058



UŽDAROSIOS AKCINĖS BENDROVĖS „ŠAKIŲ AUTOBUSŲ PARKAS“
ĮSTATAI

I. Bendrosios nuostatos

1. Uždaroji akcinė bendrovė „Šakių autobusų parkas“ (toliau – Bendrovė) yra ribotos civilinės atsakomybės privatusis juridinis asmuo, kuris savo veikloje vadovaujasi Lietuvos Respublikos civiliniu kodeksu, Lietuvos Respublikos akcinių bendrovių įstatymu (toliau – Akcinių bendrovių įstatymas), kitais Lietuvos Respublikos teisės aktais, taip pat šiais įstatais.

2. Bendrovės teisinė forma yra uždaroji akcinė bendrovė.

3. Bendrovės veiklos laikotarpis neribotas.


4. Bendrovės finansiniai metai yra kalendoriniai metai.
II. Bendrovės veiklos tikslai ir objektas

5. Bendrovės veiklos tikslas – vykdyti pelno siekiančią ūkinę komercinę veiklą, vykdant keleivių vežimą miesto arba priemiestiniu sausumos transportu. 

Bendrovė gali užsiimti bet kokia kita veikla, kuri neprieštarauja Lietuvos Respublikos teisės aktams.

III. Bendrovės įstatinis kapitalas, akcijos nominali vertė, akcijų skaičius ir suteikiamos teisės

6. Bendrovės įstatinis kapitalas yra 376942 (trys šimtai septyniasdešimt šeši tūkstančiai devyni šimtai keturiasdešimt du) eurai.

7. Bendrovės įstatinis kapitalas padalytas į 129980 (vieną šimtą dvidešimt devynis tūkstančius devynis šimtus aštuoniasdešimt) paprastųjų vardinių akcijų.

8. Bendrovės akcijos nominali vertė yra 2,90 eurų (du eurai 90 centų).

9. Bendrovės akcijos yra nematerialios.


10. Kiekviena visiškai apmokėta akcija ją turinčiam akcininkui Bendrovės visuotiniame akcininkų susirinkime suteikia vieną balsą.


11. Bendrovės akcininkų teises ir pareigas nustato Akcinių bendrovių įstatymas ir kiti Lietuvos Respublikos įstatymai.
IV. Bendrovės valdymas

12. Bendrovės organai:

12.1. visuotinis akcininkų susirinkimas;


12.2. stebėtojų taryba Bendrovėje nesudaroma.



12.3. valdyba Bendrovėje nesudaroma;

12.4. Bendrovės vadovas (direktorius).


13. Visuotinio akcininkų susirinkimo kompetencija, jo sušaukimo tvarka, kitų Bendrovės organų kompetencija, jų rinkimo ir atšaukimo tvarka nesiskiria nuo nurodytųjų Akcinių bendrovių įstatyme. Jeigu Bendrovės visų akcijų savininkas yra vienas asmuo, jo raštiški sprendimai prilyginami visuotinio akcininkų susirinkimo sprendimams.
V. Bendrovės pranešimų skelbimo tvarka

14. Kai Bendrovės pranešimai turi būti paskelbti viešai, jie skelbiami VĮ Registrų centro leidžiamame elektroniniame leidinyje „Juridinių asmenų vieši pranešimai“ .  


15. Kiti Bendrovės pranešimai akcininkams ir kitiems asmenims siunčiami registruotu laišku arba įteikiami pasirašytinai. Skubūs pranešimai gali būti perduoti elektroninių ryšių priemonėmis, originalai nedelsiant išsiunčiami adresatui registruotu laišku ar įteikiami pasirašytinai.

16. Akcininkams pranešimai yra siunčiami Bendrovės vertybinių popierių apskaitos dokumentuose nurodytu adresu.

17. Už pranešimų išsiuntimą ar jų įteikimą laiku atsako Bendrovės vadovas.
VI. Bendrovės dokumentų ir informacijos pateikimo 

akcininkams tvarka

18. Akcininko rašytiniu reikalavimu ne vėliau kaip per 7 dienas nuo reikalavimo gavimo dienos Bendrovės dokumentai, nesusiję su Bendrovės komercine (gamybine) paslaptimi ir konfidencialia informacija, akcininkui pateikiami susipažinti Bendrovės darbo valandomis jos buveinėje ar kitoje Bendrovės vadovo nurodytoje vietoje, kurioje dokumentai yra saugomi. Šių dokumentų kopijos akcininkui gali būti siunčiamos registruotu laišku arba įteikiamos pasirašytinai.


19. Akcininkas arba akcininkų grupė, turintys ar valdantys 1/2 ir daugiau akcijų ir pateikę Bendrovei jos nustatytos formos rašytinį įsipareigojimą neatskleisti komercinės (gamybinės) paslapties ir konfidencialios informacijos, turi teisę susipažinti su visais Bendrovės dokumentais. Įsipareigojimo formą nustato Bendrovės vadovas.


20. Bendrovės dokumentai, jų kopijos ar kita informacija akcininkams pateikiama neatlygintinai.
VII. Bendrovės filialų ir atstovybių steigimas ir 

veiklos nutraukimas

21.   Bendrovė turi teisę steigti filialus ir atstovybes Lietuvos Respublikoje ir užsienio valstybėse.


22. Sprendimą steigti Bendrovės filialus ir atstovybes, nutraukti jų veiklą, skirti ir atšaukti           Bendrovės filialų ir atstovybių vadovus priima, taip pat filialų ir atstovybių nuostatus tvirtina Bendrovės vadovas, vadovaudamasis teisės aktais. 
VIII. Bendrovės įstatų keitimo tvarka


23. Bendrovės įstatų keitimo tvarka nesiskiria nuo nurodytosios Akcinių bendrovių įstatyme.
Šie įstatai pasirašyti  2015 m.                               d., Šakiai.

Įgaliotas asmuo



Tomas Povilaitis              
